A Vörös Alma a legnemesebb, Mehmed.
KONSTANTINÁPOLY, 1443.
A legédesebb.
TÍZ ÉVVEL AZ OSTROM ELŐTT
A legérettebb.
Ez a világunk lüktető szíve.
Az ígéret földje.
Aki elfoglalja Konstantinápolyt, uralma alá hajtja a világot.
De nézd a falakat, fiam!
Eddig minden ostromló sereget megállítottak.
Engem is megállítottak.
- Miért nem rombolja le őket? - Nincs olyan fegyver, ami képes lenne rá.
Néhányan úgy tartják, lehet, hogy még maga Allah sem képes rá.
Apám...
Én le fogom rombolni a falakat.
És ha szultán leszek...
elfoglalom Konstantinápolyt.
Minden birodalomnak van kezdete.
Egy birodalom vérből, vasból, pénzből és hódításból születik.
1453-ban XI. Kónsztantinosz bizánci császár
és II. Mehmed oszmán szultán
ádáz háborút vív Konstantinápolyért.
Addig 23 sereg próbálta bevenni a legendás várost.
Mind kudarcot vallottak.
A vérfürdőből egy uralkodó kerül ki győztesként.
Aki az elkövetkező 300 évre megváltoztatja a történelem menetét.
Egy birodalom felemelkedéséhez egy másiknak vesznie kell.
Az ágyúk folyamatosan tüzeljenek!
Amíg a bizánciak nem kezdenek kegyelemért esedezni.
1453 áprilisa.
II. Mehmed szultán olyan ágyútüzet zúdít Konstantinápolyra...
amilyet még nem látott a világ.
Azelőtt még sosem tüzelt annyi ágyú egyszerre.
Úgy 69-70 ágyú lehetett.
Akkoriban ehhez nem volt fogható.
Nem 18-19. századi ágyúkról beszélünk.
Ezek hatalmasak voltak.
Édes Istenem!
Ha ez így folytatódik, a falak alkonyatig sem bírják.
Bízzon Istenben, Loukas!
Amíg a Szentlélek velünk van, nem esik bántódásunk.
Amikor Kónsztantinosz császár lenéz a falról,
Mehmed 80 000 fős seregét látja.
A nehéz feladat, hogy a falakon kívül tartsa a törököket,
a genovai zsoldos, Giovanni Giustiniani vállát nyomja.
Giustinianinak az embereivel 22 kilométeres szakaszt kell védenie.
A falakat II. Teodóziusz császár építtette az ötödik században.
A valaha volt legerősebb falak közé tartozik.
A Konstantinápolyt körülvevő falak
1100 évig álltak.
Hadmérnöki csúcsteljesítménynek számítottak.
A falak öt részből álltak.
Volt egy külső árok.
Aztán következett egy üres terület. Egyfajta halálzóna.
Aztán egy bástyás külső fal.
Aztán egy újabb halálzóna.
És végül egy belső fal.
Az egész nagyjából 60 méter széles volt.
Az árok aljától a fal tetejéig 30 méteres volt a szintkülönbség.
Senki sem tudott átjutni.
Amikor Mehmed a városra nézett,
azt látta, hogy hatalmas, áthatolhatatlan falak védik.
Hogyan lehetne áttörni őket? Hát ágyúkkal.
Olyan ágyúkat akart, amik áttörik a falakat.
Frontális támadás mellett döntött.
Kihívásnak vette.
Ő ilyen férfi volt.
Ilyen volt a személyisége.
Mehmed a terror középkori változatát alkalmazza.
A falakat hatalmas, pusztító erejű ágyútűzzel szórja meg.
Mehmed tüzérségének ékköve
a nyolcméteres ágyú, a Bazilika.
Egy óriási ágyút építtetett.
Hatalmasat.
Úgy tartják, hogy több száz ökör húzta az ágyút.
Rendkívüli kohászati tudás kellett a megépítéséhez.
Az ágyú 20 centiméter vastag fala bronzból volt.
Az ágyúgolyók fél tonnát nyomtak.
A balkáni templomok harangjai közül sokat beolvasztottak, hogy elkészíthessék.
A törökök Medvének nevezik el a nagy ágyút.
És Bocsoknak a kisebbeket.
Óvatosan!
Mehmed szuperfegyverét egy Orbán nevű magyar ágyúöntő mester működteti.
Apám!
- Igen? - Egyre nagyobbak a repedések.
Hatalmas erejük volt, de csak háromóránként lehetett tüzelni velük.
Robbanásveszélyesek voltak.
Ha túl gyakran lőttek velük, apró repedések keletkeztek,
és az ágyú felrobbant.
Elég kezdetleges ágyúk voltak.
Ezután hagyjuk állni kicsit, jó?
- Rendben. - Menj!
- Készen állunk, uram. - Tüzeljetek!
Az ágyúk éjjel-nappal tüzelnek.
És káoszba taszítják a várost.
Giustiniani azelőtt sosem találkozott ilyesmivel.
Olyan ágyúval, ami képes lerombolni egy várfalat.
Giustiniani leküldte a falról a katonáit, hogy pakolják egymásra a törmeléket.
Újraépítették a falat.
És igazából jobb lett, mint az eredeti.
Mivel az egymásra pakolt kövek jobban elnyelték az ágyúgolyók erejét.
Nehezebb volt lerombolni, nagyobb erő kellett a szétrobbantásához.
A hat napig tartó ágyúzás során a Konstantinápolyt körülvevő falak
megsérültek ugyan, de kitartanak.
A szultán ágyúi fedezékbe kényszerítik a császár katonáit.
A túlélés érdekében tervet kell készíteniük,
hogy a törököket védekezésre bírják.
Giustiniani és az olasz zsoldosai
ellentámadást akarnak végrehajtani Mehmed csapatai ellen...
a falakon kívül.
Giustiniani kisebb rajtaütésekkel támadta a törököket.
Lecsapott a mit sem sejtő ellenfeleire,
és nem hagyta őket békén.
Készen álltok?
Istenért!
A zsoldért!
A lányért, akiért élve akartok visszatérni!
Giustiniani profi volt a védekezésben.
El kellett döntenie, hogy a külső falat
vagy a belső falat védje.
Úgy döntött, hogy a külső falat védi.
Mutassuk meg nekik, mire képes egy genovai karddal a kezében!
A külső fal védelme öngyilkos akció volt, mert az ágyúgolyók oda csapódtak.
Azt a stratégiát alkalmazták,
hogy előre a páncélos, pajzsos katonák álltak.
Mögéjük sorakoztak fel a számszeríjas katonák.
Számszeríjat!
Ha párhuzamot vonnánk, olyanok voltak, mint a tankok a második világháborúban.
A gyalogság a tankot használta fedezéknek.
Várjatok még!
Lőjetek!
Giustiniani magával hozta
a hatalmas, harcedzett, 2000 főt számláló seregét.
Az emberei képzett harcosok voltak.
Tapasztaltak voltak.
A condottieri alá tartoztak.
Ami zsoldos hadvezért jelent.
Giustiniani kegyetlen és hatékony támadása
váratlanul éri a törököket.
A csatateret mindenfelé holttestek és haldoklók borítják.
A genovaiak a vérükkel fizetnek a bátorságukért.
Miért késlekedünk, Orbán pasa? Miért nem lő a Medvém?
- Még egy percet kérek. - Nem egy díszért fizettem.
Azt ígérted, az ágyúid lerombolják a falakat.
Repedezik a cső.
A réz nem bírja úgy, mint hittem.
- Ha lenne még pár napom... - Azt akarom, hogy azonnal tüzeljen.
Mindent elkövetek, pasa.
Kis szerencsével talán reggel lőhetünk vele.
Orbán, ha szerencsés akarsz lenni, most azonnal elsütöd az ágyút.
- De a repedések... - Most!
Az ostromlók kifutnak az időből.
Minden nappal nő a veszélye annak,
hogy Mehmed keleti és nyugati ellenségei megtámadják a seregét.
A legnagyobb fenyegetést az jelenti, ha a pápa erősítést küld Európából.
Töltve van, uram.
Ne hagyj cserben, te nagy, fenséges rohadék!
Készen állsz?
Igen, szultán.
- A biztonság kedvéért menjenek hátrébb! - Higgy egy kicsit, Orbán!
Tűz!
Ne!
Mehmed.
Ülj ide mellém!
Gyere!
Mi a baj, anya?
Apád a fővárosba hívott téged.
Sokáig leszek ott?
Igen.
- Mi lesz a madaraimmal? - A fővárosban kapsz majd újakat.
És te is velem jössz?
Nemsokára újra találkozunk.
Nem akarok elmenni.
Mostantól nincs több sírás, Mehmed.
Egy szultán sosem sír.
Most pedig menj!
- De, anya... - Mondom, menj!
Az anyja valószínűleg bizánci volt.
Nem tudjuk pontosan. Mehmed a sírba vitte magával a titkot.
Hatunként hivatkozott rá. Annyit tesz: a Hölgy.
De nem tudjuk, ki volt az anyja.
DRINÁPOLY A TÖRÖK FŐVÁROS
Mehmed barátok és családtagok nélkül érkezik a fővárosba.
Csak az apját, a szultánt ismeri itt.
A mostohaanyja Mara Brankovics, egy szerb hercegnő.
Ő Murád harmadik felesége.
De gyermekük nem született.
Mara a magányos, fiatal fiúban rokon lélekre talál.
Mehmednek gondjai voltak az apjával.
Lehet, hogy Mara vette oltalmába.
Mehmed anyának hívta őt.
Megnőttél...
mióta utoljára láttalak.
Emlékszel rám?
Válaszoljon!
A bátyád...
Ali herceg...
meghalt.
Tudod, mit jelent ez?
Fiú!
Nézz rám!
Mehmed nagyon hideg közegben nőtt fel.
Gyere...
és csókolj kezet!
Nem tudhatta, hogy túléli-e.
A 12 évvel idősebb bátyja, Ahmed meghalt.
Aztán Alit rejtélyes körülmények közt megfojtották.
És végül már csak Mehmed maradt.
Átveszed a helyét Amasya helytartójaként.
Ott fognak tanítani és kiképezni téged uralkodóvá.
Szultánná.
Vége a gyerekes játszadozásnak, herceg.
Csandarli pasa jelenteni fog nekem a fejlődésedről.
Tizenkét éves korára Mehmed már öt nyelven beszél folyékonyan.
Nagy Sándor példáját követi.
Azzal henceg, hogy egy nap beveszi Konstantinápolyt.
A becsvágyó trónörökös már fiatalon is ellentmond apja nagyvezírjének.
Önfejű gyerek volt, akit veréssel kellett engedelmességre tanítani.
Újra!
Alázatra kell tanítanunk a herceget.
A saját érdekében.
Mit csinál, herceg?
Amit csak akarok.
Herceg vagyok.
A sebek elmúlnak.
De a leckére emlékezni fog.
Igen, pasa.
Ezt nem felejtem el.
A leckére emlékezni fog.
DRINÁPOLY, 1444 KILENC ÉVVEL AZ OSTROM ELŐTT
Mielőtt Mehmed betöltené a 13-at, az apja, II. Murád lemond a szultánságról.
És Mehmedre hagyja a trónt.
Így Mehmed az Oszmán Birodalom legfiatalabb szultánjává válik.
Mehmed lett az emír.
A törökök szultánja.
És így...
az ő parancsát követte az egész török hadsereg.
És ez rögtön problémát is szült.
Mert az akkori vezírnek, Csandarli Halil pasának ez nem tetszett.
Mehmed akkor még fiatal fiú volt. És miatta mindent elveszíthettek.
Pasák!
Hol voltak? Sok dolgunk van.
Hogy érti, szultán?
Tanácskoznunk kell.
Apám rakta le a birodalmunk alapköveit.
És most folytatni akarom, amit elkezdett.
Be fogom venni Konstantinápolyt.
Nem hallották?
Nagy Sándor húszévesen indult hódítani.
Én most akarok.
Szultán, a bizánciakkal nincs gond.
De keletről nagyon is valós veszély fenyeget.
Nyugaton pedig Hunyadi János és a magyarok a határunkon sorakoznak a seregeikkel.
Lehet, hogy keresztes hadjárat készül.
Próbára akarják tenni magát.
Mindannyiukat elpusztítom.
Szüksége lesz a janicsárokra, de még nem küldött nekik ajándékot.
Több pénzt akarnak.
Konstantinápolyban elég arany van...
hogy elhallgattassa a kapzsi orgyilkosokat.
Talán a végső döntés meghozása előtt beszélnünk kellene az apjával.
Készítsék elő a hadjáratot!
Vagy keresek engedelmesebb vezíreket.
DÉLNYUGAT-ANATÓLIA
A magyarok új keresztes hadjáratra készülnek.
És a janicsárok dühösek, pasa.
Ezúttal miért dühösek?
Nem bíznak az ifjú szultánban.
És meg kell valljam...
lobbanékony természetű.
Minden szultánnak...
aki valaha a trónra ült, fel kellett nőnie a feladathoz.
Mehmed még fiatal, Halil pasa. Időbe fog telni, míg felnő.
Pontosan. Ezért is akartam megnyugtatni önt,
hogy a vezírekkel megfontolt döntést hozunk.
Hogy lehetnék nyugodt, ha a fiam ilyen kiszámíthatatlan?
A fiú önfejű.
De ha Allah megsegít, az én útmutatásommal csiszolhatunk...
a vakmerő tervein.
A tervein?
Konstantinápolyt akarja.
- A szakácsok készítsenek díszlakomát! - Szultán!
Látogatója van.
Apám?
Nem tudtam, hogy idejön.
Túl sokat vártam tőled.
Ezt nem értem.
Gyere ide!
Azért jöttem...
hogy visszavegyem a trónt.
- Ne! Apám... - Csak amíg idősebb nem leszel.
Bölcsen uralkodtam. Mondja meg neki, pasa!
A keresztesek szinte a küszöbön vannak. Te még sosem vettél részt csatában.
Nem küzdhetsz meg Hunyadival és a magyarokkal.
- Hogy teheti ezt velem? - Ha készen állsz, visszakapod a trónt.
Áruló kutya! Ez a maga műve! Ezért a fejét veszem!
Elég ebből!
Hogy merészelsz így beszélni a vezíreimmel?
Kérj bocsánatot!
Ne tedd próbára a türelmemet!
Kérlek, Mehmed!
Pasák!
- Elnézést kérek a viselkedésemért. - Most pedig menj!
Képzeljük magunkat Mehmed helyébe!
Övé lett a trón,
és azt mondták neki, ő a birodalom uralkodója.
Aztán kis idő múlva azt mondják neki,
hogy elveszti ezt a hatalmat.
És valaki, az apjához, az uralkodóhoz közel álló személy,
Csandarli Halil elveszi tőle a hatalmat.
Ettől biztosan haragra gerjedt.
Majd újra a tiéd lesz.
Elárultak engem.
Mindannyian.
Tanulj belőle!
És meglásd,
visszaszerzed a trónt!
Szultán!
Mehmed!
Keljen fel!
Mehmed apja három hosszú hónapig ostromolta hiábavalóan Konstantinápolyt.
Mehmed érzi, hogy minden egyes nappal fogy a győzelemre való esélye.
A városban Giustiniani és az emberei továbbra is foltozzák a falat,
és ápolják a sebesültjeiket.
Szorítsd oda!
Lady Therma?
Lord Giustiniani.
Nem számítottam nemes hölgy jelenlétére ilyen helyen.
Én is annyira felelek a városért, mint mások.
A katonák az életüket kockáztatják értünk.
Úgy hiszem, az ön támogatása a legnagyobb kínt is enyhíti.
Le kellene pihennie.
Jó éjt!
Amikor ostromról beszélünk, azt hisszük, az ostromlottaknak a legrosszabb.
De az ostromló seregen is nagy a nyomás.
Mehmednek más gondjai is voltak, mivel...
újdonsült uralkodó volt.
És az emberei még nem tudták, mit gondoljanak róla.
Ezért gyorsan be kellett vennie a várost.
Majdnem annyira be akart jutni,
mint amennyire a védők kint akarták tartani.
Pasák!
Majdnem két hete lőjük a falakat.
Az ágyúink törmelékké változtatták Konstantinápoly falait.
De ez mit sem ér, ha nem jutunk be.
Ideje cselekednünk.
Szultán, még túl korai.
Gyengítsünk a védelmükön, mielőtt beküldenénk a sereget!
Azt javaslom, legyen türelmesebb.
Semmi sem garantálta az ostrom sikerét.
A törökök nem rajongtak a sokáig tartó hadjáratokért.
A gyors hadviselést szerették. Gyors győzelem, aztán irány tovább.
- Zaganosz pasa! - A sereg készen áll.
Csak a parancsára várunk.
A katonák pihenjenek le!
És készüljenek a harcra!
Holnap elfoglaljuk a várost.
Az ostrommal mindent egy lapra tett fel.
Megkezdődik az ostrom 13. napja a török sereg számára.
Mehmed és a hadvezérei felmérik a bizánciak védelmét.
És véglegesítik a stratégiát a gyalogság számára.
A támadást az éjszaka leple alatt hajtják végre.
Mehmed hajthatatlan maradt.
Ki is mondta, hogy ha kell, az életét adja,
de akkor is elfoglalja a várost.
És Mehmedről tudni kell, hogy nagyon önfejű ember volt.
Bosszúvágyó volt. De határozott és intelligens is.
Ma este...
elfoglaljuk a Vörös Almát.
Ghazik vagyunk.
Szent harcosok és Oszmán leszármazottai.
Az őseink ennél a falnál harcoltak, itt lelték halálukat.
Most mindannyiunkat közös érdek vezérel!
Hogy megbosszuljuk a halálukat!
Minden tekintetben nagyszerű szónok volt.
Hadvezérként Mehmed ismerte az emberei gondolkodását.
És ismerte az ellenség gondolkodását.
És ennek megfelelően viselkedett. Ha a katonáinak megingott a bizalma,
tett róla, hogy feltüzelje a harci kedvüket.
A hitetlenek és a bizánciak ideje lejárt!
Új korszak köszönt ránk!
Ami ma este kezdődik!
Allah akbar!
Még megadhatjuk magunkat.
A szultán könyörületes lesz.
Nem leszek Konstantinápoly utolsó császára.
Egy halott császárral mit sem érünk.
Ha túléljük, egy igazi sereggel visszavehetjük a várost.
Nem egy csapat zsoldosunk lesz.
A nemesek magával tartanak.
Imádkozzunk Szűz Máriához, hogy ne essen bántódásunk!
A törökök sokféle hadviselést folytattak.
Pszichológiai hadviselést is.
Az ostromok során igyekeztek megfélemlíteni a védőket.
Tüzet gyújtottak a frontvonal mentén.
Így a védők egy tűzgyűrűt láttak.
A törököknek voltak harci zenészei is.
Egyfajta különleges falat képeztek a zenéjükkel.
A törökök tízszer annyian vannak.
Az olaszoknak furfanggal és stratégiával kell kiegyenlíteni az esélyeket.
Giustiniani kétségkívül páratlan módon értett ahhoz,
hogyan kell megvédeni egy várost.
Profi volt.
Nagyon bátor volt. És fáradhatatlan.
És képes volt önbizalommal felruházni a védőket.
Az ároknál várjuk őket.
Az lesz a frontvonal.
Egy ostrom esetében a legnehezebb feladat átjutni a mély vizesárkon.
A támadóknak rengeteg munkájába kerülne feltölteni az árkot.
Nem hagyhatjuk, hogy elérjék a falat. Különben minden esélyünk elvész.
Ma este...
az árokban élünk vagy halunk!
Giustiniani kétségkívül a védők vezére volt.
Őt követték. Ő fogta össze őket.
Kónsztantinosz rábízta a kritikus részt, a fal közepének a védelmét.
Ő szervezte meg a védelmet.
Lőjetek!
Fedezékbe!
A törökök támadását Mehmed elit katonái, a janicsárok vezetik.
Akkoriban a janicsárok alkották a legütőképesebb sereget a Balkánon.
Jól felszereltek voltak, láncinget viseltek. De más volt a taktikájuk.
Támadás!
A janicsárok könnyű láncinget viselnek.
A gyorsaságra és a pontosságra építenek.
Az olaszok vastag lemezpáncélt viselnek, és pallost használnak.
A janicsárok lándzsát és íjat használtak.
Itt viszont el kellett hárítani az ütéseket.
Az ostrom nem passzol a törökök hadviseléséhez.
A pusztítás és halál káoszában több száz török katona veszik oda.
Giustiniani visszaverte a törökök támadását.
A bizánci feljegyzések szerint egy katonát sem vesztettek.
Giustiniani és a bizánci védők ismét visszaverték a törökök támadását.
A vereség megviseli Mehmedet.
Napról napra fogy az esély arra, hogy sikerül bevennie Konstantinápolyt.
Mehmednek három dolog miatt kell gyorsan véghez vinnie az ostromot.
Első: gyorsan kell bevennie a várost,
hogy ne veszítsen több tízezer embert.
Második: a seregén belül is vannak ellenfelei.
Akiket Csandarli Halil pasa vezet, és akik nem akarják folytatni az ostromot.
És a harmadik: ha az ostrom túl sokáig tart,
akkor megérkezik az erősítés a védőknek nyugatról.
Az ősi város falai egy újabb napig állják az ostromot.
És Giovanni Giustiniani Longo bebizonyítja,
hogy nélkülözhetetlen ember Konstantinápoly megvédéséhez.
Szultán!
Üzenet az Égei-szigetekről.
Olvasd fel!
„A Dardanelláknál egy genovai flottát láttak.
Katonákkal és utánpótlással tartanak Konstantinápoly felé.”
Távozz!
A feliratot fordította: D. Ferenc